กรุงเทพมหานคร เชิญชวนประชาชนปลูกต้นไม้ 100,000 ต้น ถวายเป็นพระราชกุศลแด่สมเด็จพระเจ้าอยู่หัว  พร้อมทั้งร่วมกันเพิ่มพื้นที่สีเขียวและลดฝุ่นละอองในอากาศ
กรุงเทพมหานคร เชิญชวนประชาชนปลูกต้นไม้ 100,000 ต้น ถวายเป็นพระราชกุศลแด่สมเด็จพระเจ้าอยู่หัว  พร้อมทั้งร่วมกันเพิ่มพื้นที่สีเขียวและลดฝุ่นละอองในอากาศ พล.ต.อ.อัศวิน ขวัญเมือง ผู้ว่าราชการกรุงเทพมหานคร เปิดเผยว่า กรุงเทพมหานครได้รับความร่วมมือจากทุกภาคส่วนทั้งภาครัฐ ภาคเอกชน และประชาชนร่วมกันปลูกต้นไม้  ซึ่งในวันนี้ได้รับบริจาคต้นไทรเกาหลีจำนวนกว่า 2,800 ต้น ซึ่งจะนำมาปลูกเพื่อเป็นการเพิ่มพื้นที่สีเขียวและลดฝุ่นละอองในอากาศ ทั้งนี้ที่ผ่านมากรุงเทพมหานครได้ปลูกต้นไม้ในสวนสาธารณะและริมถนน จำนวนกว่า 20,000 ต้น  ซึ่งในปีนี้กรุงเทพมหานครได้เชิญชวนประชาชนร่วมกันปลูกต้นไม้จำนวน 100,000 ต้น เพื่อถวายเป็นพระราชกุศลแด่สมเด็จพระเจ้าอยู่หัว ผู้ว่าราชการกรุงเทพมหานคร กล่าวถึง สถานการณ์ฝุ่นละอองในพื้นที่กรุงเทพมหานคร ว่า ปัจจุบันสถานการณ์ฝุ่นละอองอยู่ระดับที่ดีมากไม่เกินมาตรฐานที่กำหนด  ซึ่งสถานการณ์ดังกล่าวขึ้นอยู่กับปัจจัยหลายอย่าง เช่น มีสภาพอากาศดีขึ้น การเข้มงวดกวดขันในการตรวจจับควันดำ รวมถึงประชาชนให้ความร่วมมือในการตรวจสภาพเครื่องยนต์ของตนเอง  จนทำให้สถานการณ์ดีขึ้นอย่างมาก